El PP de Lloret demana que es repari la zona d'esbarjo per a gossos de Fenals - Diari de Girona
El partit, que no té representació municipal, assegura que els animals es fan mal amb els desperfectes
L´estat actual del pipican. Nova RàdiIO lLORET
El PP de Lloret de Mar, que no té representació municipal, va presentar divendres passat una instància a l'Ajuntament sol·licitant que es repari la zona d'esbarjo per a gossos de Fenals. Segons va avançar ahir Nova Ràdio Lloret, a l'escrit la formació política explica que aquest espai té nombrosos forats i troncs trencats amb els quals els animals es fan mal. A més, afegeixen que la tanca també està trencada.
«Estem reclamant des de fa molt de temps a l'Ajuntament però no fan cas, i per això hem decidit fer una instància general», va relatar el portaveu del partit a Lloret, José Sepúlveda a la ràdio municipal.
En aquest sentit, Sepúlveda va assegurar que a part de reparar-se els forats i la tanca, també caldria posar més punts de llum, una doble porta i ampliar aquest espai de 1.200 metres quadrats que «ha quedat petit». «El cap de setmana hi pot haver entre 40 i 50 gossos», va afegir-
Aquesta zona d'esbarjo per a gossos està situada a la part posterior del bosc de Fenals.